ზაურ სვანაძე

ზაურ სვანაძე (დ. 23 იანვარი, 1958, ქუთაისი, საქართველო) — ქართველი და საბჭოთა ფეხბურთელი და მწვრთნელი, თამაშობდა ნახევარმცველის პოზიციაზე. სხვადასხვა დროს იცავდა ქუთაისის „ტორპედოს“, თბილისის „დინამოს“ და შვედური საფეხბურთო კლუბების — „ჰოლმსუნდის“, „უმეოს“, „მუუთაალას“ და „ელივორე მალმბერგეტსის“ ღირსებას. საბჭოთა კავშირის ჩემპიონატის ბრინჯაოს პრიზიორი (1981) და ევროპის თასების მფლობელთა თასის მფლობელი (1981) თბილისის „დინამოს“ შემადგენლობაში. საბჭოთა კავშირის საერთაშორისო კლასის სპორტის ოსტატი (1981). ღირსების ორდენის კავალერი. 2011 წლის 17 მაისს საქართველოს სპორტისა და ახალგაზრდობის საქმეთა სამინისტროს გადაწყვეტილებით, თბილისის „დინამოს“ მიერ თასების მფლობელთა თასის მოპოვების 30 წლის იუბილესთან დაკავშირებით 1981 წლის თბილისის „დინამოს“ სრულ შემადგენლობასა და სამწვრთნელო შტაბთან ერთად — ზაურ სვანაძეს საქართველოს სპორტის რაინდის წოდება მიენიჭა. ზაურ სვანაძემ ფეხბურთის თამაში დაიწყო 1968 წელს ქუთაისის „ტორპედოს“ მოსამზადებელ ჯგუფში, მწვრთნელ კარლო ხურციძესთან. 1976–1980 წლებში თამაშობდა ქუთაისის „ტორპედოში“. 1981 წლის იანვრიდან თბილისის „დინამოშია“. გუნდის ძირითად შემადგენლობაში პირველად 1981 წლის 4 მარტს, ევროპის თასების მფლობელთა თასის მეოთხედფინალურ მატჩში, „ვესტ ჰემ იუნაიტედის“ წინააღმდეგ გამოდის მინდორზე. შეხვედრას „ვესტ ჰემის“ საშინაო არენა — „აპტონ პარკი“ მასპინძლობს და მას 35 ათასი ფეხბურთის ადგილობრივი გულშემატკივარი ესწრება. დინამოელები თამაშს ასეთი შემადგენლობით იწყებენ: გაბელია, ხიზანიშვილი, ჩივაძე, ხინჩაგაშვილი, თავაძე, დარასელია, სულაქველიძე, გუცაევი, ყიფიანი და შენგელია. ზაურ სვანაძე თანაგუნდელების მსგავსად, მატჩის დასაწყისიდანვე ერთვება თამაშში და თავის სადებიუტო შეხვედრას ბოლო წუთამდე შეუცვლელად ატარებს. დაპირისპირება თბილისელთა შთამბეჭდავი გამარჯვებით, ანგარიშით 4–1 მთავრდება. აღნიშნული მატჩი ფეხბურთის სპეციალისტთა საყოველთაო შეფასებით დღემდე ერთ-ერთ საუკეთესო თამაშად რჩება კლუბის არსებობის ისტორიაში. ზაურ სვანაძემ თბილისის „დინამოს“ შემადგენლობაში საკავშირო ჩემპიონატების 245 შეხვედრა ჩაატარა და 8 ბურთი გაიტანა. ამას გარდა, თბილისელთა მაისურით მან საკავშირო თასის გათამაშების 24 მატჩი ითამაშა (1 გოლი), ხოლო საერთაშორისო შეხვედრების ფარგლებში 67-ჯერ გამოვიდა მოედანზე (4 გოლი), აქედან 17 შეხვედრა – ევროპის ქვეყნების საკლუბო გუნდების ტურნირებში. 1990 წლიდან „დინამოდან“ წასვლის შემდეგ შვედური საფეხბურთო კლუბების — „ჰოლმსუნდის“ (1990), „უმეოს“ (1991), 1991–92 წლებში „მუუთაალას“, ხოლო 1993–95 წლებში „ელივორე მალმბერგეტსის“ შემადგენლობაშია. საფეხბურთო კარიერას ამავე კლუბში 1995 წელს ასრულებს. ქვემოთ წარმოდგენილია ევროპის ქვეყნების საკლუბო გუნდების ოფიციალური ტურნირების ფარგლებში ზაურ სვანაძის მონაწილეობით გამართული მატჩების სტატისტიკური მონაცემები. 2017 წლის 29 დეკემბერს თბილისის „დინამოს“ მეორე მწვრთნელად დაინიშნა. 2018 წლის 11 ნოემბრიდან 2019 წლის 8 მარტამდე „დინამოს“ მთავარი მწვრთნელის პოსტი ეკავა. 2019 წლის 8 მარტიდან თბილისის „დინამოს“ მთავარი მწვრთნელობა ფეხბურთის ესპანელმა სპეციალისტმა ფელის ვისენტემ ჩაიბარა. ზაურ სვანაძემ ვისენტეს ასისტენტად განაგრძო მუშაობა. 2019 წლის 23 დეკემბერს თბილისის „დინამოს“ მთავარი მწვრთნელი კახა ჩხეტიანი გახდა. გუნდის ახალი თავკაცისა და კლუბის ხელმძღვანელობის გადაწყვეტილებით ზაურ სვანაძე ამ დრომდე, კვლავ მთავარი მწვრთნელის ასისტენტად რჩება. დინამო თბილისი საბჭოთა კავშირის ჩემპიონატი ბრინჯაოს პრიზიორი: 1981 ევროპის თასების მფლობელთა თასი თასის მფლობელი: 1981 აკოფოვი, გ.; კაკაბაძე, დ., გზა თასისაკენ : ცნობარი, თბ.: საქ. კპ ცკ-ის გამ-ბა, 1981. — გვ. 21. 117 გვ. აკოფოვი, გ.; კაკაბაძე, მ., ფეხბურთი—80 : ცნობარი, თბ.: საქ. კპ ცკ-ის გამ-ბა, 1980. — გვ. 52. 127 გვ. აკოფოვი, გ.; კაკაბაძე, მ., ფეხბურთი—81 : ცნობარი, თბ.: საქ. კპ ცკ-ის გამ-ბა, 1981. — გვ. 25. 119 გვ. აკოფოვი, გ.; კაკაბაძე, მ., ფეხბურთი—82 : ცნობარი, თბ.: საქ. კპ ცკ-ის გამ-ბა, 1982. — გვ. 147. 159 გვ. აკოფოვი, გ.; ენუქიძე, ჯ., ფეხბურთი—86 : ცნობარი, თბ.: საქ. კპ ცკ-ის გამ-ბა, 1986. — გვ. 21, 24. 126 გვ. აკოფოვი, გ.; ენუქიძე, ჯ., ფეხბურთი—87 : ცნობარი, თბ.: საქ. კპ ცკ-ის გამ-ბა, 1987. — გვ. 23, 26. 167 გვ. აკოფოვი, გ.; ენუქიძე, ჯ., ფეხბურთი—89 : ცნობარი, თბ.: საქ. კპ ცკ-ის გამ-ბა, 1989. — გვ. 29–30. 158 გვ. ფანჯიკიძე, გურამ, დინამო, დინამო, დინამო!, თბ.: საბჭ. საქართველო, 1981. — გვ. 50. 65 გვ. აკოფოვი, გ.; კაკაბაძე, მ. (1983). ფეხბურთი—83 : ცნობარი. თბ.: საქ. კპ ცკ-ის გამ-ბა.  აკოფოვი, გ.; კაკაბაძე, დ. (1984). ფეხბურთი—84 : ცნობარი. თბ.: საქ. კპ ცკ-ის გამ-ბა.  აკოფოვი, გ.; ენუქიძე, ჯ. (1985). ფეხბურთი—85 : ცნობარი. თბ.: საქ. კპ ცკ-ის გამ-ბა.  აკოფოვი, გ.; ენუქიძე, ჯ. (1986). ფეხბურთი—86 : ცნობარი. თბ.: საქ. კპ ცკ-ის გამ-ბა.  ჭეიშვილი, თ., ავტოგრაფი. ზაურ სვანაძე // „ლელო“, 26 აგვისტო, 1981, № 165 (6976), გვ. 4. თბილისის „დინამოს“ ოფიციალური საიტი ↑ 1.0 1.1 აკოფოვი, გ.; ენუქიძე, ჯ., 1989, გვ. 30. ↑ ფანჯიკიძე, გ., 1981, გვ. 57. ↑ ზაურ სვანაძე — პერსონალური გვერდი ↑ თბილისის დინამოელებს სპორტის რაინდის წოდება მიენიჭათ ↑ აკოფოვი, გ.; კაკაბაძე, მ., 1980, გვ. 52. ↑ აკოფოვი, გ.; ენუქიძე, ჯ., 1987, გვ. 26. ↑ აკოფოვი, გ.; კაკაბაძე, მ.1981, გვ. 25. ↑ აკოფოვი, გ.; კაკაბაძე, მ., 1981, გვ. 25. ↑ ფანჯიკიძე, გ., 1981, გვ. 15. ↑ აკოფოვი, გ.; კაკაბაძე, მ., 1981, გვ. 21. ↑ აკოფოვი, გ.; კაკაბაძე, მ., 1981, გვ. 67. ↑ ფანჯიკიძე, გ., 1981, გვ. 7–9. ↑ West Ham United 1–4 Dinamo Tbilisi ↑ West Ham United 1–4 Dinamo Tbilisi ↑ აკოფოვი, გ.; კაკაბაძე, მ., 1981, გვ. 67–72. ↑ 16.0 16.1 აკოფოვი, გ.; კაკაბაძე, მ., 1981, გვ. 100. ↑ 17.0 17.1 17.2 ფანჯიკიძე, გ., 1981, გვ. 61. ↑ 18.0 18.1 18.2 აკოფოვი, გ.; კაკაბაძე, მ., 1982, გვ. 111, 147. ↑ აკოფოვი, გ.; კაკაბაძე, მ., 1981, გვ. 73–78. ↑ აკოფოვი, გ.; კაკაბაძე, მ., 1981, გვ. 78–85. ↑ ფანჯიკიძე, გ., 1981, გვ. 50. ↑ ამ გამარჯვებამდე ნელ-ნელა, ნაბიჯ-ნაბიჯ მივდიოდით.[მკვდარი ბმული] ↑ «ДИНАМО» (Тбилиси) - «Вердер» (Бремен, ФРГ) ↑ Программка матча ↑ ზაურ სვანაძე „დინამოში“ ბრუნდება ↑ „დინამო“ ზაურ სვანაძემ ჩაიბარა ↑ 27.0 27.1 მთავარი მწვრთნელის პოსტი ფელის ვისენტეს უკავია ↑ თბილისის „დინამოს“ სამწვრთნელო შტაბი ↑ თბილისის „დინამოს“ მთ. მწვრთნელის ასისტენტი ↑ თბილისის „დინამო“ ახალ მთავარ მწვრთნელთან ერთად